Հուլիսի 11-ին կլինի գերմանական կինոյի օր: Կցուցադրվի Աննե Զոհրա Բերախեդի «24 շաբաթ» ֆիլմը, որն, ի դեպ, Բեռլինալեի մրցութային ծրագրից է: Ֆիլմը Գերմանիայում դեռ չի ցուցադրվել` աշնանը նոր միայն տեղի կունենա ֆիլմի պրեմիերան: Մեկ այլ ֆիլմ` Մարեն Ադեի «Թոնի Էրդման»-ը, ներկայացված է կինոփառատոնի «Միջազգային խաղարկային մրցույթում»: Ֆիլմը Կաննի կինոփառատոնում արժանացել է Ֆիպրեսսի ժյուրիի մրցանակի: Բացի այդ` կինոփառատոնի շրջանակներում կլինի գերմանա-հունգարացի կինոռեժիսոր Ֆրեդ Քելեմանի ֆիլմերի հետահայաց ցուցադրությունը /«Ճակատագիր», «Մայրամուտ», «Անկում», «Քաղցրավենիք»/: